Preĝejo Ĉieliro de Maria (Ráckeve)

Ortodoksa serba preĝejo de Ĉieliro de Maria estas religia historia monumento en Hungario, en urbo Ráckeve, en la urbomezo, tamen inter teretaĝaj domoj. Mem al la historia monumento apartenas la preĝejo, kampanilo, paroĥo, domo por la preĝeja kantisto, ŝtonokruco kaj la ŝtonmuro. Ĝi estas la unusola serba-gotika preĝejo en Hungario.
eta|maldekstre|La kampanilo de Ráckeve

 Historio 
Laŭ arkeologoj monaĥejo kun preĝejo konstruiĝis en tiu loko en la 12-a jarcento. Post 3 jarcentoj jam ofte alvenis serbaj rifuĝintoj, ankaŭ ili uzis tie la katolikan preĝejon. Aparta gotika preĝejo (por la serboj) konstruiĝis en 1487. Dum dominado de turkoj ĝi ne estis detruita, laŭ onidiro miraklo okazis. Eĉ la incendioj evitis tiu ĉi preĝejon. En 1756 la kampanilo (apud la kirko) estis plialtigita kaj barokigita. Menciindas, ke ĉe la serbaj preĝejoj estas tre malofta la kampanilo. La ikonostazo estis farita en la 18-a jarcento.

 Konstruaĵo 
La kirko situas sola havanta unusolan navon. La absido situas en la orienta flanko kaj ĝi havas 8 angulojn. En la 16-a jarcento 2 flankokapeloj konstruiĝis al la navo en renesanca stilo. Unu el la enirejoj troviĝas en la okcidenta flanko, la alia ĉe la flankokapelo de Johano Baptisto. La alia same kvadrata kapelo estas dediĉita al Sanktaj Kosma kaj Damjano. En la sanktejo estas videbla bildo pri Kristo.

La navo laŭ la kutimoj konsistas el 2 partoj: por la viroj kaj por la virinoj. Inter la sanktejo kaj navo situas la ikonostazo, kiu konsistas el preskaŭ 50 ikonoj.

 Freskoj 
eta|maldekstre|Fresko pri Sankta Maria kun la gepatroj - pentrita en 1765
La plena eno (eĉ la kolonoj) estas kovritaj per freskoj, la gotika preĝejo malhelpis la pentradon. La unua freskoj estis pentritaj en 1320, ili jam malaperis. La sekva pentrado okazis en 1514 (kelkloke videblaj), la nun videblaj freskoj estis pentritaj en 1765.

Kermeso okazas la 29-an de aŭgusto.

 Fontoj 
 hungare kun multe da fotoj
 hungare 


eta|maldekstre|Ortodoksa preĝejo en Ráckeve
eta|dekstre|Ortodoksa preĝejo kune kun la kampanilo en Ráckeve
eta|maldekstre|Meso en la ortodoksa preĝejo de Ráckeve
eta|centre|La reĝa pordo de ortodoksa preĝejo en Ráckeve

Rackeve
Rackeve